Kina Grannis

Si Kina Kasuya Grannis (ipinanganak 4 Agosto 1985) ay isang gitarista, mang-aawit at manunulat ng kanta mula sa California. Siya ay kalahating Hapon at kalahati Ingles, Irish, Pranses, Eskosya, Olandes at Aleman. Si Grannis ang nagwagi sa paligsahang Doritos Crash the Super Bowl. Nagresulta ito ng kanyang pagpasok sa isang kontrata sa ilalim ng  Interscope Records at paggamit sa kanyang music video sa mga patalastas ng Super Bowl XLII. Siya rin ay kamakailan nanalo bilang Best Web-Born Artist sa 2011 MTV O Music Awards.

Ang kanyang pag-unlad sa ang kumpetisyon ay inilathala sa The Orange County Register  at The Wall Street Journal. Si Grannis ay itinampok na rin sa FOX News Los Angeles, Good Day L.A. at Yahoo!.

Talambuhay
Simula ng karera
Si Kina ay lumaki sa Mission Viejo, California at dito nagsimula ang kanyang pagmamahal sa musika. Noong nasa elementarya pa lamang siya ay lumilikha at nagsusumite na siya ng kanyang mga komposisyon gamit ang piano sa iba’t ibang kompetisyon ukol sa sining sa kanilang distrito. Hindi nagtagal ay nagsimula siyang mag-aral tumugtog ng byolin hanggang matapos siya ng hayskul. Sa edad na 15, tinuruan niya ang kaniyang sarili tumugtog ng gitara na sobrang minahal niya. Ang kanyang ama na si Gordon Grannis ay isang doktor samantalang ang kanyang ina ay si Trish Grannis. Meron din siyang nakakatandang kapatid na si Misa Grannis at nakakababatang kapatid na nagngangalang Emi Grannis.

Siya ay pumasok sa Viejo Elementary School , Newhart Middle School  at Capistrano Valley High School mula 1999 hanggang 2003.

Si Grannis din ay pumasok sa University of Southern California (USC) sa Los Angeles noong 2003.  Pagkatapos ng dalawang taon ay inalok siya ng mga kawani ng Thornton University School of Music na gumawa ng isang album sa ilalim ng kanilang departamento ng musika. Ang album na iyon,  Sincerely, Me, ay inilabas sa parehong taon. Nagtapos siya bilang  Summa Cum Laude sa karununang panlipunan ng sikolohiya. Habang siya ay nasa USC, pinaupo siya sa akademikong panlipunang Phi Beta Kappa at Phi Kappa Phi.

Solong career
Noong 2006, siya ay nagrecord at naglabas ng dalawa pang album, One More in the Attic at In Memory of the Singing Bridge. Sa unang bahagi ng taong 2007, nirecord niya ang “Ours to Keep” na sinulat ni Rachael Lawrence at Deborah Ellen. Ito ay itatampok ng madalas sa General Hospital at isang kabanata sa Samurai girl na isang palabas sa ABC Family noong Setyembre 2008.

Noong 14 Nobyembre 2007, nilikha niya ang kanyang YouTube account at nagsimulang magpost ng video ng kanyang mga kanta online. Ang kanyang unang video, "Message From Your Heart," ay ipinasok sa pagligsahang Doritos Crash the Super Bowl. Sa paligsahan ito kung saan siya nanalo, ang nagbigay daan upang makakuha siya ng kontrata mula sa Interscope Records. Ang kanyang mga YouTube videos ay nakatanggap ng higit pa sa 77 milyong panonood at naging dahilan upang maging isa siya sa pinaka-popular na YouTube personalities. Plinano niya na makatrabaho ang Interscope Records upang makabuo ng isang bagong album ngunit noong Enero 2009, inihayag niya na siya ay aaalis sa kanilang tatak upang maging isang malayang artist.

24 Pebrero 2008, si Grannis ay kumanta ng pambansang awit para sa Auto Club 500 NASCAR sa Fontana, California.  Samantalang noong Hunyo 2009 ang kanyang mga awit na "Never Never" at "People" ay ginagamit sa mga episodes ng MTV serye na College Life. 13 Enero 2010, si Grannis ay naging popular dahil sa mabilis na pagkaubos ng tiket para sa kanyang palabas sa The Troubadour club, Los Angeles.

Ang Stairwells ay inilabas noong 23 Pebrero 2010 kasama ang maraming niyang orihinal na kanta na nasa YouTube, pati na rin ang mga kantang "World in Front of Me," "In your Arms" at "Mr Sun". Ito ay agad naging pang-139  sa Billboard 200,Billboard 200 March 13, 2010 pang-5 sa Billboard Top Inetrnet Albums chart , pangalawa sa Billboard Heatseekers chart,Billboard Heatseekers Mar. 13, 2010 at pang-18 sa Billboard Independent Albums chart.Billboard Independent Albums Mar. 13, 2010  Ang lokasyon ng kanyang parti para sa Stairwells ang silid-pahingahan ng Dakota sa Santa Monic ay naging paksa ng isang artikulo sa Orange Country Register dahil sa kamangahanga-mangha niyang pagpapakita ng pasasalamat sa kanyang mga tagahanga.

Noong 13 Marso 2010, ang kanyang single na "Valentine" ay tinugtog ni Paul Gambaccini sa BBC Radio 2, ang pinaka-tanyag na estasyon ng radyo sa UK.  Ang music video para sa "Valentine" sa pamamahala ng bago at mahusay na viral video direktor na si Ross Ching ay pinanuod rin ng higit sa 11 milyong beses sa YouTube.

Ang Grannis’ Stairwells Springtime Tour ay nagsimula sa San Francisco noong 24 Mayo 2010 at natapos sa huling bahagi ng Hunyo matapos ang ilang paghinto sa East Coast at Canada. Ang kanyang tour sa taglagas nagsimula noong 17 Setyembre 2010 at natapos ng 17 Nobyembre 2010.  Noong 10 Hulyo 2010 siya tumugtog sa Lilith Fair sa St Louis, Missouri.

Noong 2010, si Grannis ay itinampok bilang Judy sa maikling serye na panamagatan "Funemployed" sa ilalim ng Wong Fu Prodution.

Sa unang bahagi ng 2011, si Grannis ay pinangaralang ng titulong Sirius/XM CoffeeHouse's 2010 Singer-Songwriter Discovery of the Year matapos ang isang buwang pagboto online. Ang kanyang mga kantang "Heart and Mind" ay ginamit para sa Aleman teleserye na Anna und die Liebe.

3 Nobyembre 2011 inilabas ang isang makatigil-galaw na video para sa kanyang solong In Your Arms, gamit ang tinatayang 288,000 Jelly Belly na halaya beans. Ito kinuhanan ng  halos 2 taon upang makumpleto. Tumanggap ito ng halos isang milyong panunuod sa unang tatlong araw nito sa YouTube.

World in Front of Me Tour

Abril 2011 ng  inilunsad ang kanyang unang paglibot sa mundo. Siya ay nagtanghal sa silangang rehiyon ng Canada at nagpatuloy sa silangan at timog rehiyon ng Estados Unidos. Mayo ng kaparehong taon ay nagpunta siya sa hilagang-kanlurang rehiyon ng North America pabalik ng British Columbia, at nagtapos sa Los Angeles. Ang pagtatanghal niya sa Europa at timog-silangang Asya ay sumunod sa taglagas ng 2011.

In Your Arms Tour
Inihayag na magsagawa ng pangalawang tour si Grannis sa Europa sa Pebrero 2012. At  Enero ng parehong taon ay ibinalita ang kanyang paglibot sa Asya (Indonesia,Singapore,Philippines,Malaysia,Hong Kong) at Australia.

Personal na buhay

Si Grannis ay may dalawang kapatid na babae na nagngangalang Misa at Emi, na parehong itinatampok sa kanyang mga video blog pati na rin sa kanyang ilang konsiyerto at tour. Ang kanyang ama na si Gordon ay isang kiropraktor. at ang kanyang ina na nagngangalang Trish ay isang tagalikha ng mga grapiko. Bilang isang sabik na mananaliksik ng kanser, si Grannis ay nagtatangghal sa programa ng timog California na Relay For Life sa mga nakaraang taon. Sa pagtatapos ng taong 2007, siya nag-ambag ng kanyang musika sa Band Together:To Fight Measles album.  Noong Oktubre 2008 , siya lumahok sa ang Nike Women’s Marathon sa San Francisco upang suportahan ang Leukemia Lymphoma Society sa karangalan ng kanyang ina, na nakalikom ng $ 6000 para sa samahan. Noong 2009, ang mapagkawanggawa na samahang Sister to Sisters ay pinagtibay ang kanyang awit na "Message from your heart." Taong 2012 nang inilunsad niya ang isang proyekto na tinawag na "Run Team Kina" na nakatuon sa pagsulong ng personal na kalusugan at kaayusan pati na rin ang paglikom ng pera para sa Leukemia Lymphoma Society.

Mga Parangal
 Taon Parangal Likha Resulta 2008 Crash the Super Bowl "Message From Your Heart"  2010 Sirius/XM CoffeeHouse's 2010 Singer-Songwriter Discovery of the Year Self  2011 MTV O Music Awards Best Web-Born Artist Self 

References

External links

 Official site

Kategorya:Mga mang-aawit mula sa Estados Unidos
Kategorya:Mga kompositor mula sa Estados Unidos